CELEX: 32021R1763
Language: da
Date: 2021-10-06 00:00:00
Title: Kommissionens gennemførelsesforordning (EU) 2021/1763 af 6. oktober 2021 om ændring af gennemførelsesforordning (EU) 2020/600 for så vidt angår fravigelse af gennemførelsesforordning (EU) 2016/1150 med henblik på håndtering af den krise, der er forårsaget af covid-19-pandemien i vinsektoren

7.10.2021   
               
               
                  DA
               
               
                  Den Europæiske Unions Tidende
               
               
                  L 355/3
               
            
         KOMMISSIONENS GENNEMFØRELSESFORORDNING (EU) 2021/1763
         af 6. oktober 2021
         om ændring af gennemførelsesforordning (EU) 2020/600 for så vidt angår fravigelse af gennemførelsesforordning (EU) 2016/1150 med henblik på håndtering af den krise, der er forårsaget af covid-19-pandemien i vinsektoren
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 54, litra a), b) og e), og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2020/600 (2) blev der indført en række undtagelser fra eksisterende bestemmelser, bl.a. fra Kommissionens gennemførelsesforordning (EU) 2016/1150 (3), for vinsektoren med det formål at yde støtte til vinproducenterne og hjælpe dem med at håndtere virkningerne af covid-19-pandemien. Selv om disse foranstaltninger nyttige, er det imidlertid ikke lykkedes at genoprette balancen mellem udbud og efterspørgsel på vinmarkedet.
                  
               
                     (2)
                  
                  
                     Covid-19-pandemien er ikke under kontrol. Vaccinationskampagnerne i visse regioner i Unionen og verden over er utilstrækkelige, og der gælder fortsat restriktioner for bevægelsesfriheden og social kontakt i de fleste lande. Disse foranstaltninger omfatter fortsat rejserestriktioner og restriktioner vedrørende størrelsen af sociale sammenkomster, private fester, offentlige arrangementer og muligheden for at spise og drikke uden for hjemmet. Disse restriktioner har ført til et yderligere fald i forbruget af vin i Unionen, større lagre og mere generelt til markedsforstyrrelser. I nogle medlemsstater er en tredjedel af vinforbruget relateret til turisme. Vinforbruget er derfor fortsat med at falde, og lagrene er fortsat store. Disse virkninger af pandemien tillige med den told, som USA har indført, og den frost, der pludselig indtrådte i Europa i april 2021, har haft en alvorlig negativ indvirkning på vinproducenternes indkomst i Unionen. Det anslås, at kombinationen af alle disse faktorer har haft den virkning, at omsætningen i vinsektoren i Unionen i gennemsnit er faldet med 15-20 %, og nogle virksomheder har indberettet tab på op til 40 %.
                  
               
                     (3)
                  
                  
                     Desuden forværrer usikkerheden om varigheden af krisen, som fortsat er vanskelig at forudsige på grund af virussets evne til hurtigt at mutere, den nuværende betydelige forstyrrelse af Unionens vinmarked yderligere. Det betyder, at genopretningen af sektoren vil vare længere, end hvad man forventede i begyndelsen af 2021. Det er derfor hensigtsmæssigt fortsat at yde midlertidig og ekstraordinær støtte til Unionens vinsektor for at undgå den stigning i antallet af konkurser, der er rapporteret om.
                  
               
                     (4)
                  
                  
                     Den fortsatte gennemførelse af de foranstaltninger til afhjælpning af krisen i Unionens vinsektor, som blev indført ved gennemførelsesforordning (EU) 2020/600 og senere ændret ved Kommissionens gennemførelsesforordning (EU) 2021/78 (4), anses for at være afgørende med hensyn til at kunne give medlemsstaterne og de erhvervsdrivende den nødvendige fleksibilitet til at gennemføre støtteprogrammer i Unionens vinsektor. Navnlig medlemsstaternes mulighed for at kunne ændre deres respektive nationale støtteprogrammer, når som helst det er nødvendigt i løbet af året, har sat medlemsstaterne i stand til at reagere hurtigt på de seneste måneders ekstraordinære omstændigheder og fremlægge ændringer i deres støtteprogrammer så tidligt, som det skønnes nødvendigt. Denne fleksibilitet har gjort det muligt for medlemsstaterne at indføre nye foranstaltninger, optimere de allerede indførte foranstaltninger og tilpasse foranstaltninger hyppigere og efter omstændighederne under hensyntagen til en hurtigt omskiftelig markedssituation. Desuden har den fleksibilitet, der blev indført med henblik på at gennemføre foranstaltningen vedrørende grøn høst, givet de erhvervsdrivende den tid, det kræver at planlægge foranstaltningen og finde den nødvendige arbejdskraft, så de kan fortsætte driften under de vanskelige forhold, der følger af covid-19-pandemien.
                  
               
                     (5)
                  
                  
                     Da covid-19-pandemiens virkninger forventes at vare ved efter udgangen af 2021 og dermed i en betydelig del af regnskabsåret 2022, er det nødvendigt at forlænge anvendelsen af de foranstaltninger, der er fastsat ved artikel 2 i gennemførelsesforordning (EU) 2020/600, i hele regnskabsåret 2022. Da foranstaltningerne i artikel 3 og 4 i Kommissionens delegerede forordning (EU) 2020/592 (5) kun kan finansieres inden for rammerne af støtteprogrammer i vinsektoren i regnskabsårene 2020 og 2021, bør udvidelsen af anvendelsen ikke finde anvendelse på disse foranstaltninger.
                  
               
                     (6)
                  
                  
                     Gennemførelsesforordning (EU) 2020/600 bør derfor ændres.
                  
               
                     (7)
                  
                  
                     For at sikre kontinuitet i regnskabsårene 2021 og 2022 bør denne forordning træde i kraft på tredjedagen efter offentliggørelsen i Den Europæiske Unions Tidende og anvendes fra den 16. oktober 2021.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2020/600
            I artikel 2 i gennemførelsesforordning (EU) 2020/600 foretages følgende ændringer:
            
                        1)
                     
                     
                        Stk. 1 affattes således:
                        
                           »1.   Uanset artikel 2, stk. 1, i gennemførelsesforordning (EU) 2016/1150 kan medlemsstaterne med henblik på foranstaltningerne i artikel 45, stk. 1, litra a), og artikel 46-52 i forordning (EU) nr. 1308/2013 og i artikel 3 og 4 i Kommissionens delegerede forordning (EU) 2020/592 (*1), når det er nødvendigt i regnskabsårene 2020 og 2021, men dog senest den 15. oktober 2021, indføre ændringer i deres nationale støtteprogrammer for vinsektoren, jf. artikel 41, stk. 5, i forordning (EU) nr. 1308/2013.
                           Medlemsstaterne kan også indføre sådanne ændringer af deres nationale støtteprogrammer, når det er nødvendigt i løbet af regnskabsåret 2022, indtil den 15. oktober 2022, dog kun vedrørende foranstaltningerne i artikel 45, stk. 1, litra a), og artikel 46-52 i forordning (EU) nr. 1308/2013.
                        
                        
                           (*1)  Kommissionens delegerede forordning (EU) 2020/592 af 30. april 2020 om midlertidige ekstraordinære foranstaltninger, der fraviger visse bestemmelser i Europa-Parlamentets og Rådets forordning (EU) nr. 1308/2013 for at afhjælpe markedsforstyrrelser i frugt- og grøntsagssektoren og vinsektoren som følge af covid-19-pandemien og foranstaltningerne i den forbindelse (EUT L 140 af 4.5.2020, s. 6).«"
                        
                     
                  
                        2)
                     
                     
                        I stk. 2 affattes den indledende tekst således:
                        
                           »2.   Uanset artikel 8 i gennemførelsesforordning (EU) 2016/1150 kan medlemsstaterne i regnskabsårene 2020, 2021 og 2022:«.
                        
                     
                  
         
            Artikel 2
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 16. oktober 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2020/600 af 30. april 2020 om fravigelse af gennemførelsesforordning (EU) 2017/892, gennemførelsesforordning (EU) 2016/1150, gennemførelsesforordning (EU) nr. 615/2014, gennemførelsesforordning (EU) 2015/1368 og gennemførelsesforordning (EU) 2017/39 for så vidt angår foranstaltninger til afhjælpning af den krise, som covid-19-pandemien har forårsaget (EUT L 140 af 4.5.2020, s. 40).
         
            (3)  Kommissionens gennemførelsesforordning (EU) 2016/1150 af 15. april 2016 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår de nationale støtteprogrammer for vinsektoren (EUT L 190 af 15.7.2016, s. 23).
         
            (4)  Kommissionens gennemførelsesforordning (EU) 2021/78 af 27. januar 2021 om ændring af gennemførelsesforordning (EU) 2020/600 om fravigelse af gennemførelsesforordning (EU) 2017/892, gennemførelsesforordning (EU) 2016/1150, gennemførelsesforordning (EU) nr. 615/2014, gennemførelsesforordning (EU) 2015/1368 og gennemførelsesforordning (EU) 2017/39 for så vidt angår foranstaltninger til afhjælpning af den krise, som covid-19-pandemien har forårsaget (EUT L 29 af 28.1.2021, s. 5).
         
            (5)  Kommissionens delegerede forordning (EU) 2020/592 af 30. april 2020 om midlertidige ekstraordinære foranstaltninger, der fraviger visse bestemmelser i Europa-Parlamentets og Rådets forordning (EU) nr. 1308/2013 for at afhjælpe markedsforstyrrelser i frugt- og grøntsagssektoren og vinsektoren som følge af covid-19-pandemien og foranstaltningerne i den forbindelse (EUT L 140 af 4.5.2020, s. 6).